

Gofynion Mynediad Iaith Saesneg ar gyfer Astudio Academaidd

Prifysgol Cymru Y Drindod Dewi Sant

Gofynion Mynediad Iaith Saesneg ar gyfer Astudio Academaidd

(Ionawr 2023)

# Cyflwyniad

Mae’r polisi hwn yn amlinellu’r amrywiaeth o ffyrdd y gellir bodloni gofynion mynediad iaith Saesneg Prifysgol Cymru Y Drindod Dewi Sant (Y Drindod Dewi Sant) gan fyfyrwyr rhyngwladol sy’n astudio yn y DU ac ar-lein at ddibenion astudio academaidd sy’n arwain at ddyfarniad gan y Brifysgol. Yn ogystal, efallai bydd rhaid i ymgeiswyr fodloni unrhyw ofynion iaith Saesneg a bennir gan y llywodraeth: er enghraifft, er mwyn astudio yn y DU, bydd rhaid i ymgeiswyr ddangos tystiolaeth eu bod yn bodloni gofynion yr UKVI.

# Cymhwysedd Awtomatig

Gall ymgeiswyr fodloni gofynion mynediad iaith Saesneg y Brifysgol ar gyfer astudio academaidd os ydynt:

1. Wedi cwblhau cymhwyster israddedig neu ôl-raddedig cydnabyddedig[[1]](#footnote-1) yn llwyddiannus mewn sefydliad cydnabyddedig yn y DU neu wlad lle’r Saesneg yw iaith y mwyafrif (yn ôl rheolau mewnfudo’r DU).
2. Wedi cwblhau cymhwyster israddedig neu ôl-raddedig cydnabyddedig[[2]](#footnote-2), o fewn y 30 mis diwethaf, mewn sefydliad cydnabyddedig trwy gyfrwng y Saesneg mewn gwlad lle nad y Saesneg yw iaith y mwyafrif (yn ôl rheolau mewnfudo’r DU). Efallai y bydd ar y Brifysgol eisiau tystysgrifau, trawsgrifiadau a/neu ddogfennau yn nodi iaith y ddarpariaeth a’r asesu yn ogystal â phasio cyfweliad gydag Aseswr Iaith Saesneg Y Drindod Dewi Sant yn llwyddiannus cyn gwneud cynnig.
3. Wedi cwblhau’n llwyddiannus, o fewn y pum mlynedd diwethaf, gymhwyster cydnabyddedig ym mhwnc y Saesneg neu, lle caiff ei gymeradwyo gan y Brifysgol, gymwysterau lle mae’r iaith Saesneg yn elfen sylweddol ohonynt (efallai y bydd angen tystysgrifau a lefelau cyrhaeddiad penodol)
4. Wedi cwblhau’n llwyddiannus, o fewn y tair blynedd diwethaf, gymhwyster israddedig neu ôl-raddedig cydnabyddedig a addysgwyd ar-lein drwy gyfrwng y Saesneg a ddyfarnwyd yn uniongyrchol gan sefydliad cydnabyddedig yn y DU. (Nid yw hyn yn cynnwys cymwysterau a gyflwynwyd drwy is-gampws dramor)
5. Yn cael eu hystyried yn siaradwyr Saesneg brodorol trwy fod yn ddinesydd mewn gwlad lle’r Saesneg yw iaith y mwyafrif yn ôl rheolau mewnfudo’r DU.
* Antigua a Barbuda
* Awstralia
* Y Bahamas
* Belize
* Canada
* Dominica
* Grenada
* Guyana
* Iwerddon
* Malta
* Seland Newydd
* St Kitts a Nevis
* St Lucia
* St Vincent a’r Grenadines
* Trinidad a Thobago
* Unol Daleithiau America

# Prawf Iaith Saesneg

Ar gyfer ymgeiswyr nad ydynt yn gymwys yn awtomatig o dan y meini prawf a nodwyd yn 2 uchod, bydd y Brifysgol yn ystyried ystod o brofion a chymwysterau iaith Saesneg a ystyrir yn briodol ar gyfer astudio academaidd ac a ddefnyddir yn helaeth ar draws y sector Addysg Uwch.

Fel arfer, nid yw’r Brifysgol yn derbyn tystysgrifau sy’n fwy na dwy flynedd tu hwnt i’w dyddiad cyhoeddi, ac mae’r Brifysgol yn defnyddio gwasanaethau dilysu ar-lein neu uniongyrchol i sicrhau bod y tystysgrifau a dderbyniwyd yn ddilys.

Gall y profion a ganlyn fodloni’r gofynion uchod:

* Cambridge English: C1 Advanced. Gelwir yn ffurfiol yn Cambridge English Advanced (CAE)
* Cambridge English: B2 Business Vantage a C1 Business Higher (ar gyfer disgyblaethau busnes a chytras yn unig)
* Cambridge English: C2 Proficiency. Cambridge English: Proficiency (CPE) cynt
* International English Language Testing System (IELTS) Academic; a wneir mewn canolfan brofi awdurdodedig.
* Pearson Test of English Academic (PTE Academic); a wneir mewn canolfan brofi awdurdodedig.
* TOEFL iBT; a wneir mewn canolfan brofi awdurdodedig.
* Prawf Iaith Academaidd Cymru (PIA Cymru)
* Profion Trinity ISE II a III a gynhelir o fewn y DU mewn Canolfan Brofi a gymeradwyir gan yr UKVI
* Cymwysterau penodol lle bo’r Brifysgol wedi meincnodi’r defnydd o’r cymhwyster hwnnw yn erbyn ei ddefnydd yn sector Addysg Uwch y DU a/neu ei phrofiad blaenorol ei hun o berfformiad myfyrwyr.
* Language Cert International ESOL SELT B2 neu C1
* Bagloriaeth Ryngwladol (IB)
* Cambridge IGCSE

Lle bo’r defnydd o brawf iaith Saesneg sefydliad arall yn cael ei gynnig ar gyfer ymgeiswyr nad oes arnynt angen mynediad i’r DU, fel opsiwn amgen i’r profion iaith Saesneg a restrwyd uchod, oni bai ei fod wedi ei gymeradwyo eisoes gan y Brifysgol, gellir cyflwyno manylion y cymhwyster i’r Brifysgol i gynnal ymarfer i ystyried cymeradwyo’r prawf. Efallai bydd ffi weinyddol yn daladwy i’r Brifysgol i ymgymryd â’r ymarfer.

# Lefelau Cyrhaeddiad

Mae’r Brifysgol yn ystyried sgoriau cyfwerth bras o fewn Lefelau a ddiffinnir gan y Fframwaith Ewropeaidd Cyffredin ar gyfer iaith (CEFR) ar gyfer profion hyfedredd iaith Saesneg a restrwyd uchod ac a fapir yn Atodiad 1:

CEFR Lefel B1: Astudio ar Lefel 3

CEFR Lefel B2: Graddau israddedig ac unrhyw astudio ar Lefelau 4, 5 a 6.

CEFR Lefel B2: Astudio ôl-raddedig a addysgir ar Lefel 7 ac 8 (yn cynnwys DBA a chymwysterau Doethuriaeth Broffesiynol).

CEFR Lefel B2: Graddau ymchwil ôl-raddedig ar Lefel 8.

O fewn y lefelau hyn, mae’r Brifysgol wedi pennu Sgoriau Cyffredinol, Meincnod a/neu Isafswm ar gyfer gofynion mynediad iaith Saesneg, er ei fod yn bosibl bod rhai partneriaid cydweithredol wedi cytuno ar sgoriau eraill ar gyfer rhaglenni astudio penodol.

# Cambridge English: C1 Advanced.

Astudio ar Lefel 4 ac uwch (israddedig ac ôl-raddedig) yn ogystal â rhaglenni Doethur Gweinyddiaeth Busnes a rhaglenni Doethuriaeth Broffesiynol yn unig: Isafswm Sgôr o 169 neu’n uwch yn gyffredinol gydag o leiaf 162 neu’n uwch ym mhob rhan gydrannol.

# Cambridge English: Tystysgrifau Busnes

Mae’r rhain yn cynnwys y Tystysgrifau Saesneg Busnes a ganlyn a gellir eu derbyn ar gyfer disgyblaethau busnes a chytras yn unig:

* Cambridge English: B2 Business Vantage (BEC Vantage). Isafswm sgôr o 169 neu’n uwch yn gyffredinol gydag o leiaf 162 ym mhob rhan gydrannol.
* Cambridge English: C1 Business Higher (BEC Higher). Isafswm sgôr o 169 neu’n uwch yn gyffredinol gydag o leiaf 162 ym mhob rhan gydrannol.

# Cambridge English Proficiency

Pennir y prawf ar CEFR Lefel 2, felly gall pas fod yn dderbyniol ar bob lefel mynediad.

# International English Language Testing System (IELTS)

Derbynnir prawf IELTS Academic ar gyfer UKVI.

Gellir derbyn IELTS Academic (nid ar gyfer UKVI) o dan rai amgylchiadau penodol

Ni dderbynnir IELTS General Training.

Mae’r Brifysgol yn argymell bod pob ymgeisydd yn ymgymryd â phrawf IELTS Academic ar gyfer UKVI. Gall ymgeiswyr sy’n cwblhau prawf Academaidd mewn canolfan brofi na chaiff ei chydnabod gan UKVI gael eu hystyried o hyd.

Y Sgôr Cyffredinol ar gyfer astudio ar Lefel 3 yw isafswm o IELTS 4.5 (gydag Isafswm Sgôr o 4.0 neu’n uwch ym mhob un o’r cydrannau). Sylwch y gall rhai cyrsiau ar y lefel hon ofyn am Isafswm Sgôr uwch am resymau academaidd.

Y Sgôr Cyffredinol ar gyfer astudio ar Lefelau 4 i 7 (israddedig ac ôl-raddedig) yn ogystal â DBA a rhaglenni Doethuriaeth Broffesiynol yw IELTS 6.0 (gydag Isafswm Sgôr o 5.5 neu’n uwch ym mhob un o’r cydrannau). Sylwch y gall rhai cyrsiau ar y lefel hon ofyn am Isafswm Sgôr uwch am resymau academaidd.

Y Sgôr Cyffredinol ar gyfer rhaglenni Ymchwil Lefel 8 yn unig (PhD) yw IELTS 6.5 (gydag Isafswm Sgôr o 5.5. mewn gwrando a siarad ac Isafswm Sgôr o 6.5 mewn cydrannau darllen ac ysgrifennu).

# Pearson Test of English (PTE Academic)

Derbynnir PTE Academic UKVI a wneir mewn canolfan brofi UKVI.

Gellir derbyn PTE Academic a wneir mewn canolfan brofi nad yw’n un UKVI o dan rai amgylchiadau penodol

Ni dderbynnir PTE Academic Home Edition

Astudio ar Lefel 3: Rhaid cael Isafswm Sgôr o 43 mewn PTE Academic UKVI ym mhob un o’r bedair gydran.

I astudio ar Lefel 4 i 7 (israddedig ac ôl-raddedig) yn ogystal â DBA a rhaglenni Doethuriaeth Broffesiynol rhaid cael Isafswm Sgôr o 59 ym mhob un o’r bedair gydran.

# TOEFL iBT

Derbynnir TOEFL iBT a wneir mewn canolfan brofi awdurdodedig.

Gellir derbyn TOEFL iBT Home Edition o dan rai amgylchiadau penodol

Dim ond yn cael ei dderbyn ar gyfer astudio Lefel 4 i Lefel 7 yn ogystal â DBA a rhaglenni Doethuriaeth Broffesiynol. Rhaid cael isafswm sgôr cyffredinol o 72 gyda’r isafswm sgoriau a ganlyn ym mhob un o’r sgiliau cyfathrebu a ganlyn:

Darllen – Isafswm Sgôr o 18

Gwrando – Isafswm Sgôr o 17

Ysgrifennu – Isafswm Sgôr o 17

Siarad – Isafswm Sgôr o 20

Rhaid bodloni sgoriau iaith Saesneg mewn un prawf. Nid ydym yn derbyn TOEFL MyBest Score i fodloni ein gofynion iaith Saesneg.

# Prawf Iaith Academaidd Cymru (PIA Cymru)

Prawf iaith Saesneg mewnol yw hwn a gynhelir gan y Brifysgol.

Y Sgôr Cyffredinol ar gyfer astudio ar Lefelau 4 i 7 (israddedig ac ôl-raddedig) yn ogystal â DBA a rhaglenni Doethuriaeth Broffesiynol yw PIA Cymru 6.0 (gydag Isafswm Sgôr o 5.5 neu’n uwch ym mhob un o’r cydrannau). Sylwch y gall rhai cyrsiau ar y lefel hon ofyn am Isafswm Sgôr uwch am resymau academaidd.

Y Sgôr Cyffredinol ar gyfer rhaglenni Ymchwil Lefel 8 yn unig (PhD) yw PIA Cymru 6.5 (gydag Isafswm Sgôr o 5.5. mewn gwrando a siarad ac Isafswm Sgôr o 6.5 mewn cydrannau darllen ac ysgrifennu).

# Trinity College London

Derbynnir cymwysterau ISE II neu III Trinity College London a wneir mewn canolfan brofi dynodedig UKVI yn y DU ac felly a ddiffinnir yn Brawf Iaith Saesneg Diogel (SELT).

Cydnabyddir y profion hyn ar gyfer pob lefel astudio.

Bydd y Brifysgol yn derbyn pas cyffredinol ISE II Trinity College London gyda theilyngdod neu uwch ym mhob rhan gydrannol.

Bydd y Brifysgol yn derbyn ISE III Trinity College London gyda phas cyffredinol a gyda phasys neu uwch ym mhob rhan gydrannol.

1. Language Cert International ESOL SELT B2 neu C1

Rhaid ei wneud mewn canolfan brofi gydnabyddedig UKVI.

Rhaid cyflawni isafswm sgôr o 33/50 ym mhob un o’r bedair gydran.

 14. Bagloriaeth Ryngwladol

Bydd y Brifysgol yn gofyn am Lefel Uwch 5 neu Lefel Safonol 5 Iaith A neu Lefel 5 Uwch neu Lefel Safonol 5 Iaith B

# Cambridge IGCSE

Mae Isafswm Gradd C (gradd 4) IGCSE mewn Saesneg fel Ail Iaith yn bodloni’r gofyniad hyfedredd Iaith Saesneg ar gyfer astudio israddedig.

#  16. Cymwysterau Penodol a Dderbynnir

Mae’r Brifysgol yn adolygu’r cymwysterau Iaith Saesneg mae’n eu derbyn yn rheolaidd yn unol â’r defnydd cyffredinol yn sector Addysg Uwch y DU a’i phrofiad ei hun o berfformiad myfyrwyr. Gellir alinio hyn gyda gweithgarwch recriwtio bwriedig fesul gwlad. Yn dilyn adolygiad o berfformiad myfyrwyr o wledydd penodol yn y gorffennol ac adolygiad o arfer sector Addysg Uwch y DU, derbynnir y cymwysterau gwlad-benodol a ganlyn.

**Tabl o Gymwysterau Penodol**

|  |  |
| --- | --- |
| **Cymhwyster** | **Lefel** |
| Botswana BGCSE, English | Gradd C neu’n uwch |
| Cameroon GCE O Level | Gradd C neu’n uwch |
| HKDSE Hong Kong Diploma of Secondary Education | Lefel 4 mewn Iaith Saesneg (gydag isafswm o Lefel 3 ym mhob sgil) yn ogystal â phasio cyfweliad gydag Aseswr Iaith Saesneg Y Drindod Dewi Sant yn llwyddiannus .Trefniant dros dro yw hyn ar gyfer derbyniadau 2023-2024 ac mae’n amodol ar gael ei adolygu. |
| Indian Standard XII, English Language ac eithrio byrddau arholi Punjab a Haryana**.** | Marc pas cyffredinol 70% neu’n uwch |
| Malaysian 119 syllabus (UCLES) | Gradd C neu’n uwch |
| Norway Vitnemal | Gradd 4 mewn Saesneg |
| Ugandan Certificate of Education UCE | Gradd 6 neu’n uwch |
| SQA HND Business | Pas yn ogystal â phasio cyfweliad gydag Asesydd Iaith Saesneg Y Drindod Dewi Sant yn llwyddiannus  |
| WAEC Nigeria a Ghana | Gradd C6 Saesneg neu’n uwch ar gyfer pob lefel astudio |

# 17. Adolygu’r Polisi

Mae’r Brifysgol yn adolygu’r cymwysterau iaith Saesneg y mae’n eu derbyn yn rheolaidd, a gallai’r polisi uchod newid yn unol â pherfformiad myfyrwyr a datblygiadau yn y sector.



1. Yn cynnwys TystAU, HNC, DipAU, HND, Gradd Sylfaen, gradd Baglor, Tyst/Dip Gradd, PGCert, PGDip, Gradd Meistr, cymhwyster lefel Doethuriaeth. [↑](#footnote-ref-1)
2. Yn cynnwys Tyst AU, HNC, DipAU, HND, Gradd Sylfaen, Gradd Baglor, Tyst/Dip Gradd, PGCert, PGDip, Gradd Meistr [↑](#footnote-ref-2)